CELEX: 31980R1661
Language: hr
Date: 1980-06-27
Title: Uredba Vijeća (EEZ) br. 1661/80 od 27. lipnja 1980. o zaštitnim mjerama predviđenima u Sporazumu o suradnji i Privremenom sporazumu o trgovini i trgovinskoj suradnji između Europske ekonomske zajednice i Socijalističke Federativne Republike Jugoslavije

11/Sv. 126
            
            
               HR
            
            
               Službeni list Europske unije
            
            
               17
            
         31980R1661
   
               L 164/1
            
            
               SLUŽBENI LIST EUROPSKE UNIJE
            
         UREDBA VIJEĆA (EEZ) br. 1661/80
   od 27. lipnja 1980.
   o zaštitnim mjerama predviđenima u Sporazumu o suradnji i Privremenom sporazumu o trgovini i trgovinskoj suradnji između Europske ekonomske zajednice i Socijalističke Federativne Republike Jugoslavije
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 43. i 113.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da je Sporazum o suradnji između Europske ekonomske zajednice i Socijalističke Federativne Republike Jugoslavije, dalje u tekstu „Sporazum o suradnji”, potpisan 2. travnja 1980., i Privremeni sporazum o trgovini i trgovinskoj suradnji, dalje u tekstu „Privremeni sporazum”, sklopljen 30. svibnja 1980.;
   budući da je za provedbu zaštitnih klauzula i mjera predostrožnosti predviđenih u člancima od 35. do 38. i članku 55. Sporazuma o suradnji i člancima od 22. do 25. i članku 36. Privremenog sporazuma potrebno utvrditi detaljna pravila za primjenu uredaba Zajednice, posebno Uredbe Vijeća (EEZ) br. 926/79 od 8. svibnja 1979. o zajedničkim pravilima uvoza (2) i Uredbe Vijeća (EEZ) br. 3017/79 od 20. prosinca 1979. o zaštiti od dampinškog ili subvencioniranog uvoza iz zemalja koje nisu članice Europske zajednice (3),
   DONIJELO JE OVU UREDBU:
   Članak 1.
   U slučaju dampinga ili subvencija koji opravdavaju primjenu Zajednice mjera predviđenih u članku 35. Sporazuma o suradnji i članku 22. Privremenog sporazuma, o uvođenju antidampinških ili kompenzacijskih carina odlučuje se u skladu s postupkom i detaljnim pravilima utvrđenima u Uredbi (EEZ) br. 3017/79.
   Članak 2.
   U slučajevima koji bi mogli opravdati primjenu Zajednice mjera predviđenih u člancima 36 i 55. Sporazuma o suradnji i u člancima 23. i 36. Privremenog sporazuma, Vijeće može usvojiti odgovarajuće zaštitne mjere, pod uvjetima utvrđenima u tim člancima, u skladu s postupkom i detaljnim pravilima utvrđenima u Uredbi (EEZ) br. 926/79, a posebno njezinom članku 13.
   U žurnim slučajevima i podložno uvjetima utvrđenima u članku 36. Sporazuma o suradnji i članku 23. Privremenog sporazuma:
   
               —
            
            
               Komisija može usvojiti odgovarajuće zaštitne mjere u skladu s postupkom i detaljnim pravilima utvrđenima u Uredbi (EEZ) br. 926/79, a posebno njezinim člankom 12.,
            
         
               —
            
            
               svaka država članica može poduzeti privremene zaštitne mjere u skladu s postupkom opisanim u članku 14. Uredbe (EEZ) br. 926/79.
            
         Članak 3.
   1.   Ovom se Uredbom ne sprečava primjena uredaba o zajedničkoj organizaciji poljoprivrednih tržišta ili upravnih odredaba Zajednice ili nacionalnih upravnih odredaba koje iz nje proizlaze ili posebnih uredaba donesenih u skladu s člankom 235. Ugovora za prerađene poljoprivredne proizvode; ova se Uredba primjenjuje dodatno uz takve mjere.
   2.   Druga alineja članka 2. stavka 2. ne primjenjuje se na proizvode obuhvaćene takvim uredbama.
   Članak 4.
   Komisija obavješćuje Vijeće za suradnju i Zajedničku komisiju kako je utvrđeno u članku 38. Sporazuma o suradnji i članku 25. Privremenog sporazuma.
   Članak 5.
   Ova Uredba stupa na snagu 1. srpnja 1980.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. lipnja 1980.
      
         
            Za Vijeće
         
         
            Predsjednik
         
         A. SARTI
      
   
   
      (1)  Mišljenje doneseno 20. lipnja 1980. (još nije objavljeno u Službenom listu).
   
      (2)  SL L 131, 29.5.1979., str. 15.
   
      (3)  SL L 339, 31.12.1979., str. 1.